Polymeeri
Polymeeri on molekyyli, jossa useat (vähintään 50 kpl) pienet molekyylit eli monomeerit ovat liittyneet toisiinsa kemiallisin sidoksin katalyyttien vaikutuksesta prosessissa, jota kutsutaan "polymerisaatioksi". Mikäli polymeeri sisältää vain yhdenlaisia monomeereja, sitä kutsutaan homopolymeeriksi ja useampia erilaisia monomeereja sisältäviä polymeereja kutsutaan kopolymeereiksi.
Butyylikumi
Butyylikumi (lyh. "IIR", engl. "isobutylene-isoprene rubber") on isobuteenin ja isopreenin muodostama kopolymeeri. Butyylikumi on samalla synteettinen kumi ja elastomeeri. Butyylikumi on yleiskumi monenlaisiin käyttötarkoituksiin. Butyylikumilla on hyvä kemiallinen kestävyys ja se soveltuu moniin teollisuuden käyttökohteisiin. Butyylikumin kaasujen läpäisevyys on alhainen ja otsonin kestävyys hyvä. Butyylikumi ei päästä juurikaan ilmaa lävitseen.